
PROIECT
DECIZIE nr. 4/32
din 30 iulie 2026

Cu privire la aderarea Consiliului raional Ștefan Vodă 
la  “Convenția Primarilor privind Energia și Clima 2050”

     În scopul promovării dezvoltării durabile, creșterii eficienței energetice, sporirii utilizării surselor regenerabile de energie, reducerii emisiilor de gaze cu efect de seră, adaptării la schimbările climatice și consolidării cooperării internaționale în domeniul protecției mediului, având în vedere obiectivele Convenției Primarilor pentru Climă și Energie 
în temeiul Legii nr. 435/2006 privind descentralizarea administrativă, precum și art. 43 alin. (1) și art. 46 din Legea nr. 436/2006 privind administrația publică locală, al Consiliul raional Ștefan Vodă DECIDE:

1.	SĂ NE ASUMĂM ANGAJAMENTUL să stabilim obiective pe termen mediu și lung, în concordanță cu obiectivele UE și țintele noastre naționale. Scopul nostru va fi să depunem eforturi pentru atingerea neutralității climatice până în 2050, ținând cont de țintele minime definite de Consiliul Convenției Primarilor – Est . Având în vedere situația de urgență climatică actuală, vom face din acțiunea climatică o prioritate și o vom comunica cetățenilor noștri.
2.	SĂ IMPLICĂM cetățenii, mediul de afaceri și administrațiile de la toate nivelurile în implementarea acestei viziuni și în transformarea sistemelor noastre sociale și economice. Ne propunem să dezvoltăm un parteneriat climatic local cu toți actorii care ne pot ajuta să realizăm aceste obiective.
3.	SĂ ACȚIONĂM, acum și împreună, pentru a ne alinia și a accelera tranziția necesară. Vom elabora, implementa și raporta – în termenele stabilite – un plan de acțiune pentru atingerea țintelor noastre. Planurile noastre vor include prevederi despre cum pot fi atenuate schimbările climatice și cum ne putem adapta la acestea, păstrând totodată incluziunea.
4.	SĂ COLABORĂM cu alți Primari și lideri locali din regiunea Parteneriatului Estic și nu numai, pentru a ne inspira reciproc. Îi vom încuraja să ni se alăture în cadrul Convenției mondiale a Primarilor, oriunde s-ar afla în lume, și să adopte obiectivele și viziunea descrise aici.
5. Se abrogă decizia Consiliului raional Ștefan Vodă nr.6/32 din 16 decembrie 2025 ,,Cu privire la aderarea Consiliului raional Ștefan Vodă la  “Convenția Primarilor privind Energia și Clima 2050”.
6. Se împuternicește Președinta raionului Ștefan vodă, doamna Olga LUCHIAN, să semneze Documentul de angajament al Convenției Primarilor privind Energia și Clima.
7. Se pune în sarcina subdiviziunilor structurale competente ale Consiliului raional Ștefan Vodă elaborarea și înaintarea spre aprobare Consiliului raional a Planului de Acțiuni privind Energia și Clima pe teritoriul administrat.
8. Controlul asupra executării prezentei decizii se pune în sarcina doamnei Olga LUCHIAN, președinta raionului.
9. Prezenta decizie poate fi contestată prin cerere prealabilă depusă la autoritatea emitentă, cu sediul în or. Ștefan Vodă, str.Libertății, nr. 1, în termen de 30 zile din data publicării în RSAL, conform prevederilor Codului administrativ al RM nr. 116/2018.
10. Prezenta decizie se publică în Registrul de stat al actelor locale, pe pagina web a Consiliului raional www.stefan-voda.md și se comunică entităților/persoanelor relevante.


       
Președintele ședinței consiliului                                                     

      contrasemnează:
Secretarul Consiliului raional                                   

